Komunikazzjoni mill-Kummissjoni lill-Parlament Ewropew u lill-Kunsill - Aġġustament tekniku tal-qafas finanzjarju għall-2007li jaqbel maċ-ċaqliq fid-DGN u l-prezzijiet (Punt 16 tal-Ftehim Interistituzzjonali tas-17 ta' Mejju 2006 dwar id-dixxiplina baġitarja u l-ġestjoni finanzjarja tajba) /* KUMM/2006/0327 finali */





[pic] | KUMMISSJONI TAL-KOMUNITAJIET EWROPEJ | Brussel 22.6.2006 KUMM(2006) 327 finali KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL Aġġustament tekniku tal-qafas finanzjarju għall-2007li jaqbel maċ-ċaqliq fid-DGN u l-prezzijiet (Punt 16 tal-Ftehim Interistituzzjonali tas-17 ta' Mejju 2006 dwar id-dixxiplina baġitarja u l-ġestjoni finanzjarja tajba) KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL Aġġustament tekniku tal-qafas finanzjarju għall-2007li jaqbel maċ-ċaqliq fid-DGN u l-prezzijiet (Punt 16 tal-Ftehim Interistituzzjonali tas-17 ta' Mejju 2006 dwar id-dixxiplina baġitarja u l-ġestjoni finanzjarja tajba) 1. INTRODUZZJONI Il-Ftehim Interistituzzjonali (IIA) tas-17 ta' Mejju 2006 dwar id-dixxiplina baġitarja u l-ġestjoni finanzjarja tajba[1] jinkludi t-tabella tal-qafas finanzjarju għall-UE-27 għall-perjodu 2007-2013, espressa fil-prezzijiet ta’ l-2004 (Tabella 1). Il-Punt 16 tal-Ftehim Interistituzzjonali jistqarr li kull sena l-Kummissjoni, qabel il-proċedura tal-baġit għas-sena n+1, se tagħmel aġġustament tekniku għall-perspettiva finanzjarja li jaqbel maċ-ċaqliq fid-dħul gross nazzjonali (DGN) u l-prezzijiet ta' l-UE. Iċ-ċaqliq fid-DGN ġie aġġornat skond l-aktar previżjonijiet ekonomiċi reċenti disponibbli (Kumitat ta’ konsulenza dwar ir-Riżorsi Proprji - ACOR – laqgħa tad-19 ta’ Mejju 2006). F’dak li għandu x’jaqsam mal-prezzijiet, il-IIA (punt 16) issa jipprevedi deflatur fiss ta’ 2% għall-infiq kollu. Huwa għalhekk possibbli f’dan l-istadju li jkunu kkalkulati l-limiti massimi tan-nefqa bil-prezzijiet kurrenti għall-perjodu kollu 2007-2013. Eċċezzjonalment, il-Ftehim Interistituzzjonali dwar il-qafas finanzjarju 2007-2013 daħal fis-seħħ wara l-preżentazzjoni ta' l-abbozz ta' baġit preliminari għall-2007. Il-għan ta' din il-komunikazzjoni huwa li jiġi prreżentat lill-awtorità baġitarja r-riżultat ta' dan l-aġġustament tekniku (EU-27) għall-2007. 2. IT-TERMINI TA’ L-AġġUSTAMENT GħALL-QAFAS FINANZJARJU (TABELLI 1-2) It- Tabella 1 turi l-qafas finanzjarju għall-UE-27 kif adottata fl-IIA, jiġifieri bil-prezzijiet ta' l-2004. It- Tabella 2 turi l-perspettiva finanzjarja għall-UE-27 aġġustata għall-2007. Hija turi wkoll il-qafas finanzjarju espress bħala perċentwal tad-DGN, bl-aħħar previżjonijiet ekonomiċi disponibbli (laqgħa ta’ l-ACOR tad-19 ta’ Mejju 2006). 2.1. Aġġustament tal-limiti għan nefqa skond l-intestatura għas-sena 2007 Kif previst fil-Punt 16 ta’ l-IIA, l-aġġustament jinħadem billi jiġi applikat deflatur annwali fiss ta’ 2% għall- approprjazzjonijiet għall-impenji fil-qafas finanzjarju (bil-prezzijiet ta' l-2004). Id-deflatur kumulattiv li jirriżulta għall-perjodu 2004-2007 jammonta għal 6.1208 %. Sabiex tiġi żgurata konsistenza ma' l-allokazzjonijiet għall-infiq bejn l-Istati Membri benefiċjarji, iċ-ċifra kumplessiva għas-Sub-intestatura 1B ‘Koeżjoni għat-tkabbir u l-impjiegi’ fl prezzijiet ta’ l-2007 tqarrbet sa l-eqreb ċifra superjuri. F’dak li għandu x’jaqsam mal- ħlasijiet , il-limitu massimu globali ġie aġġustat bl-applikazzjoni ta’ l-istess deflatur (6.1208 %) użat għall-approprjazzjonijiet għall-impenji. 2.2. Ċifra totali għad-DGN Skond l-aħħar previżjonijiet disponibbli, d-DGN għall-2007 huwa stabbilit għal € 11.566 biljun fi prezzijiet kurrenti għall-UE-25 u € 128 biljun fi prezzijiet kurrenti għall-Bulgarija u r-Rumanija. Għas-snin sussegwenti (2008-2013, id-DGN ta’ l-UE-27 ġie kkalkulat fuq il-bażi tal-projezzjonijiet għat-tul għar-rata medja ta’ tkabbir annwali (2.3% f’termini reali għall-UE-27[2]) użata fin-negozjati dwar il-qafas finanzjarju għall-2007-2013, u fuq l-istess rata ta’ inflazzjoni annwali fissa ta’ 2% li ġiet miftiehma fil-Punt 16 ta’ l-IIA. 2.3. Ir-riżultati ewlenin ta' l-aġġustament tekniku tal-Perspettiva Finanzjarja għall-2007 (UE-27) Il-limitu kumplessiv għall-approprjazzjonijiet għall-impenji għall-2007 huwa ta' € 128.091 miljun, ekwivalenti għal 1.10 % tad-DGN. Il-limitu kumplessiv korrispondenti għall-approprjazzjonijiet għall-impenji jammonta għal €123.790 miljun, jiġifieri għal 1.06 % tad-DGN. Fuq il-bażi tat-tbassir ekonomiku l-aktar reċenti, dan iħalli marġni taħt il-limitu tar-riżorsi proprji ta' € 21.219 miljun (0.18 % tad-DGN għall-UE-27). 3. ELEMENTI OħRA MARBUTA MA’ L-AġġUSTAMENT TEKNIKU 3.1. Intestatura 5 (Amministrazzjoni) Fil-każ ta' l-intestatura 5, nota għall-perspettiva finanzjarja tistqarr li ċ-ċifri għall-pensjonijiet inklużi taħt il-limitu għal din l-intestatura għandhom jinħadmu netti mill-kontribuzzjonijiet ta' l-impjegati għall-iskema tal-pensjonijiet, sa massimu ta' € 500 miljun (prezzijiet ta' l-2004) għall-perjodu 2007-2013. Din id-dispożizzjoni għandha tiġi interpretata bħala li timponi limitu b'żewġ aspetti fuq l-ammonti mnaqqsa min-nefqa fuq il-pensjonijiet meta jiġi applikat il-limitu ta' l-intestatura: - Dan l-ammont ma jistax jaqbeż il-kontribuzzjonijiet attwalment imdaħħla bħala dħul tal-baġit fi kwalunkwe sena partikolari; - It-total akkumulat tat-tnaqqis għall-perjodu 2007-2013 ma jistax jaqbeż € 500 miljun bil-prezzijiet ta' l-2004, ekwivalenti għal medja ta' € 71.4 milljun (€ 75.8 miljun bil-prezzijiet ta' l-2007). In-natura rikorrenti tan-nefqa ammistrattiva kienet timponi li l-aktar limitu baxx jiġi adottat kull sena sabiex jiġi evitat li jintuża marġni fil-bidu tal-perjodu li mbagħad ma jibqax għal kollox disponibbli. Għall-2007 – l-ewwel sena tal-perjodu – l-ammont li għandu jitnaqqas huwa l-aktar ammont baxx, jiġifieri massimu ta' € 75.8 miljun bil-prezzijiet attwali għall-2007. 3.2. Elementi ta’ nfiq li mhumiex fil-qafas finanzjarju 2007-2013 Hemm numru ta’ strumenti li huma disponibbli barra mil-limiti ta’ l-infiq miftiehma fil-qafas finanzjarju 2007-2013. Dawn l-istrumenti huma maħsuba li jipprovdu risposta rapida għal avvenimenti eċċezzjonali jew mhux mistennija, u jipprovdu element ta’ flessibilità lilhinn mil-limiti miftiehma ta’ l-infiq b’ċerti limiti: - ir- riżerva għall-Għajnuna ta’ l-Emerġenzi , li tista’ tiġi mobilizzata sa ammont massimu ta' € 221 miljun fis-sena bil-prezzijiet ta’ l-2004, jew € 234.5 miljun fl-2007 bil-prezzijiet kurrenti (€ 1744 miljun għall-perjodu kollu bil-prezzijiet kurrenti); - il- Fond tas-Solidarjetà ta’ l-UE , li l-ammont annwali massimu tiegħu fi prezzijiet kurrenti huwa ta' € 1 biljun. - l- Istrument tal-Flessibilità , b’ammont annwali massimu fi prezzijiet kurrenti ta’ € 200 miljun, flimkien mal-porzjon ta’ l-ammonti annwali mhux użati għas-snin 2005 u 2006, li jistgħu jiġu trasferiti 'l quddiem għas-sena 2007; Minbarra dan, se jkun possibbli li jiġi mobilizzat il- Fond Ewropew għall-Aġġustament għall-Globalizzazzjoni (EGF) sa massimu ta’ € 500 miljun fis-sena fi prezzijiet kurrenti billi jittieħdu fondi minn kull marġini eżestenti taħt il-limitu massimu globali għall-approprjazzjonijiet għall-impenji għas-sena preċedenti, u/jew minn impenji mħassra għas-sentejn ta' qabel (minbarra dawk relatati ma' l-intestatura 1b). Għas-sena 2007, il-kundizzjonijiet huma milħuqa għad-dħul tal-proviżjoni ta' € 500 miljun fil-baġit. 4. OPERAZZJONIJIET LI MHUMIEX FIL-BAġIT U R-RIżORSI PROPRJI Ir-raba' subparagrafu tal-Punt 11 tal-Ftehim Interistituzzjonali jistqarr illi t-tagħrif relatat ma’ l-operazzjonijiet mhux inklużi fil-baġit ġenerali u l-iżvilupp prevedibbli tad-diversi kategoriji tar-riżorsi proprji għandu jiġi ppreżentat f'tabelli, bħala indikazzjoni, u aġġornat kull sena meta jkun sar l-aġġustament tekniku għall-qafas finanzjarju. Dan it-tagħrif, aġġornat biex jaqbel ma' l-aħħar estimi disponibbli, huwa mfisser fit-Tabelli 3.1 sa 3.2. Huwa jkopri l-Fond Ewropew għall-Iżvilupp (EDF) u l-istruttura tar-riżorsi proprji. ANNESSI TABELLA 1: IL-QAFAS FINANZJARJU 2007-2013 [pic] TABELLA 2: IL-QAFAS FINANZJARJU (UE-27) AĠĠUSTAT GĦALL-2007 [pic] TABELLA 3: PROGRAMM INDIKATTIV TA’ L-INFIQ MHUX INKLUŻ FIL-BAĠIT ĠENERALI U X-XEJRA PROSPETTIVA FIL-VARJI RIŻORSI PROPRJI [pic] [1] ĠU C [2] Ir-rata ta’ tkabbir annwali għall-UE-27 hija r-riżultat konġunt tal-projezzjonijiet minn grupp ta’ Stati Membri: 2.2 % għall-UE-15; 4.1 % għall-10 Stati Membri li daħlu fl-2004; u 5.6 % għall-Bulgarija u r-Rumanija.